Source: https://madalinutza.wordpress.com/tag/volei-masculin-divizia-a1/
Timestamp: 2019-08-23 15:14:01+00:00

Document:
Volei masculin Divizia A1 « MADI CRAIOVA
MADI CRAIOVA
"Phos phere i e de kai aithben"
Volei (M): Luară oltenii Titlul, felicitări CAMPIONILOR NOSTRI!
Fericire mare astăzi la Craiova, Oltenii noștri, Voleibaliștii Nostri au cucerit Titlul de Campioni Naționali în Divizia A1 la volei masculin.
După 23 de ani un nou Titlu sosește în Bănie.
După un parcurs pe care îl putem numi acum fără cusur echipa de volei masculin SCM U Craiova s-a impus în această seară și a lăsat cu ochii în lacrimi echipa ce își păstrează în continuare titlul de vicecampioni, ACS Volei Municipal Zalău.
Oltenii au încheiat Finala Diviziei A1 cu scorul general de 3-1 după ce în ultima partidă, meciul 4, s-au impus cu scorul de 3-1(23-25,25-16,20-25,24-26) pe terenul echipei de sub Meseș.
Iubitorii sportului, cei prezenți în Sala din Zalău, cât și cei de acasă au avut parte de un meci foarte disputat, cu 2 echipe care au dat pe teren tot ce au avut mai bun, dar cei mai puternici și aceia au fost craiovenii au avut ultimul cuvant de spus.
Ce mai putem spune decât să ne bucurăm și să strigăm: CAMPIONII, CAMPIONII, OLE, OLE , OLA, iar mâine să mergem și să îi întâmpănăm cu toții în momentul în care sosesc la Craiova!
Să felicităm echipa compusă din: Dănuț Pascu, Caludiu Mitru, Vâlcelean Răzvan, Georgescu Andrei, Ghionea Gabriel, Klyamar Oleksiy, Mărieș Mihai, Ene Bogdan, Marciu Laurențiu, Cuciureanu Vlad, Bartha Cristian, Lică Laurențiu, Mihaij Ivan, Praia Mendonca Filho Kleist, Todor Filip și Popa Mirel și să le mulțumim pentru ce au făcut în acest sezon competițional, unul mai mult decât bun.
Poza. Erwin Hipp
aprilie 26, 2016 Posted by nanut.madalina | diverse, sport, volei	| ACS Volei Municipal Zalau, campioni, craiova, scm u craiova, sport, volei, Volei masculin, Volei masculin Divizia A1 | Lasă un comentariu
Volei (M): Finala Diviziei A1 continuă cu meciul 4
Meci nebun în această seară la Zalău unde echipa gazdă a reușit să reducă din diferența obținută de SCM U Craiova după primele 2 partide de pe teren propriu.
Echipa de sub Meseș s-a impus la capătul a 5 seturi foarte disputate, scor final ACS Volei Municipal Zalău – SCM U Craiova 3-2(25-22,19-25,14-25,25-16,15-6).
Dacă zăluanii și-au adjudecat primul set, a venit rândul oltenilor să iasă la atac în următoarele 2 pe care le-au câștigat destul de lejer, la -19 și -14. Văzându-se amenințați de alb-albaștri echipa din Zalău a intrat mult mai montată în setul 4 reușind să ducă partida în decisiv, iar cu ajutorul unei atmosfere incendiare au reușit să închidă partida la 3-2 și au dus Finala în meciul 4.
Noua partidă dintre ACS Volei Municipal Zalău și SCM U Craiova va avea loc marți 26 aprilie începând cu ora 19:30, meciul urmând să fie transmis deasemenea la Digi Sport.
aprilie 25, 2016 Posted by nanut.madalina | diverse, sport, volei	| ACS Volei Municipal Zalau, craiova, scm u craiova, sport, volei, Volei masculin Divizia A1 | Lasă un comentariu
Volei (M): O victorie și oltenii vin cu Titlul în Bănie
Muică, oltenii sunt aproape de un Titlu de campioni după mai bine de 20 de ani și până la acel moment au mai rămas doar câteva zile.
Campionii noștri, echipa de volei masculin SCM U Craiova, pot obține Titlul în cadrul Diviziei A1 la volei masculin sezonul 2015-2016, pentru acest lucru având nevoie de o singură victorie după ce conduc cu 2-0 la general în confruntările cu ACS Volei Municipal Zalău.
A treia confruntare dintre cele două combatante la obținerea primului loc în cea mai importantă competiție volebalistică din România va avea loc la poalele Meseșului luni 24 aprilie începând cu ora 18:00, partida putând fi urmărită în direct la Digi Sport.
Deși au un avantaj considerabil după ce s-au impus în ambele partide de pe teren propriu la scorul de 3-1, echipa din Bănie este conștientă că la Zalău vor da peste o formație mult mai hotărâtă de a întoarce soarta Finalei, cât și de un public care își va susține frenetic sportivii.
Cu toată acestea voleibaliștii de la SCM speră să închidă soarta ultimul act încă de luni și să se întoarcă acasă cu Titlul, sau poate marți.
Dacă ACS Volei Municipal va reuși să câștige luni, Finala Divizei A1 va continua și marți 26 aprilie începând cu ora 19:30, meci ce va putea fi urmărit deasemenea în direct la Digi Sport, iar dacă și de această dată scorul va ajunge 2-2 la general, cele două echipe, conform site-ului Federației Române de volei, vor da o fugă rapidă până la Craiova pentru ca miercuri 27 aprilie să dispute meciul decisiv al Finalei.
Meciurile din cadrul Finalei Diviziei A1 se vor desfășura după următorul program:
Meci 3: luni 25.04.2016, ora 18:00, Digi Sport
ACS Volei Municipal Zalău – SCM U Craiova
Meci 4: marți 26.04.2016, ora 19:30, Digi Sport
Deși vom fi departe de echipa noastră noi vom fi alături de ei și le vom transmite toate gândurile noastre de bine și îi susținem! Ei sunt deja campionii noștri!
aprilie 22, 2016 Posted by nanut.madalina | diverse, sport, volei	| ACS Volei Municipal Zalau, craiova, scm u craiova, sport, volei, Volei masculin, Volei masculin Divizia A1 | Lasă un comentariu
Weekend plin de sport la Craiova: volei masculin, volei feminin și baschet masculin
Sfârșitul de săptămână se anunță unul plin de întreceri sportive pentru echipele de la Sport Club Municipal Craiova.
Nu mai puțin de 5 partide vor delecta pe iubitorii sportului alb-albastru în zilele de sâmbătă 26 martie și duminică 27 martie. Vom avea parte de 2 meciuri de volei masculin, 2 meciuri de volei feminin și o partidă de baschet masculin. Cele 5 întreceri sportive vor avea loc în Sala Polivalentă din Craiova și Sala Sporturilor ”Ion Constantinescu” din Craiova.
Primii care dau startul la competiții sunt voleibaliștii de la SCM U Craiova care sâmbătă și duminică vor disputa primele partide din cadrul Semifinalelor Diviziei A1 la volei masculin. Oltenii conduși de Dănuț Pascu și Claudiu Mitru au încheiat sezonul regulat pe prima poziție a clasamentului cu 56 de puncte, fapt ce le dă avantajul terenului propriu. Craiovenii vor primii vizita ocupantei locului 4 CS Știința Explorări Baia Mare, echipa ce va reușii să obțină 3 victorii din setul de 5 urmând să se califice în Finala Campionatului.
Voleibaliștii îi așteaptă în număr cât mai mare pe suporteri, promit că vor face spectacol pe teren și în plus vin cu o surpriză pentru cei prezenți în Polivalentă care au șansa de a câștiga o minge și un tricou al echipei cu semnăturile acestora. Oltenii sunt așteptați în alb-albastru în tribunele Sălii Polivalente.
De la volei masculin unde băieții se luptă pentru a deveni campioni trecem la echipa de volei feminin SCM U Craiova care la fel ca și băieții sâmbătă și duminică vor disputa 2 meciuri, dar din păcate pentru a scăpa de retrogradare. Echipa condusă de Alexandru Cosma și Adrian Popescu va primii vizita echipei CS ”U”Cluj în cadrul primelor 2 meciuri din Play-Out. Partidele vor avea loc în Sala Sporturilor ”Ion Constantinescu” din Craiova. Și în tribunele sălii din Valea Vlăicii sunt așteptați suporterii în număr cât mai mare pentru a da putere fetelor și a se impune în meciurile de pe teren propriu.
Sâmbăta nu se putea încheia fără o partidă de baschet masculin în Sala Polivalentă din Craiova acolo unde SCM U Craiova va întâlnii echipa clasată pe prima poziție a clasamentului, CSM CSU Oradea. Echipa din Bănie se situează în acest moment pe poziția a 5 unde a acumulat 44 de puncte în urma a 16 victorii și 12 înfrângeri.
Programul celor 5 partide din weekend-ul 26-27 martie este următorul:
VOLEI MASCULIN: Sala Polivalentă din -Craiova, Semifinalele Diviziei A1
Sâmbătă 26.03.2016, ora 14:00, meci 1
SCM U Craiova – CS Știința Explorări Baia Mare
Duminică 27.03.2016, ora 16:00, meci 2
VOLEI FEMININ: Sala Sporturilor ”Ion Constantinescu” din Craiova, Play-Out Divizia A1
Sâmbătă 26.03.2016, meci 1, ora 18:00
SCM U Craiova – CS ”U”Cluj
Duminică 27.03.2016, meci 2, ora 12:00
SCM U Craiova – CS ”U” Cluj
BASCHET MASCULIN: Liga Națională de baschet masculin, Play-Off, Sala Polivalentă din Craiova, sâmbătă 26.03.2016, ora 17:00, partida este transmisă in direct la Digi Sport.
SCM U Craiova – CSM CSU Oradea
martie 23, 2016 Posted by nanut.madalina | baschet, diverse, sport, volei	| baschet, baschet masculin, craiova, cs stiinta explorari baia mare, CS U Cluj, csm csu oradea, Liga nationala de baschet masculin, Sala Polivalenta Craiova, SALA SPORTURILOR ION CONSTANTINESCU CRAIOVA, scm u craiova, sport, volei, volei feminin, Volei feminin Divizia A1, Volei masculin, Volei masculin Divizia A1 | Lasă un comentariu
Volei (M): SCM U Craiova începe Semifinala Diviziei A1 pe teren propriu
Cu un parcurs mai mult decât bun la capătul căruia voleibaliștii de la SCM U Craiova au încheiat sezonul regulat al Diviziei A1 pe poziția de lideri, iată că a venit momentul ca aceștia să își înceapă accederea spre finală pe teren propriu.
Astfel sâmbătă 26 martie și duminică 27 martie SCM U Craiova va disputa primele 2 partide ale Semifinalei Diviziei A1 pe terenul din Sala Polivalentă din Craiova în compania formației ce ocupă locul 4, CS Știința Explorări Baia Mare. Semifinalele competiției se desfășoară după sistemul cel mai bun din 5 partide, Craiova urmând să organizeze meciurile 1 și 2, urmate de alte 2 partide pe terenul adversarilor de la Baia Mare, iar dacă mai este necesar partida cu număru 5 se va disputa din nou în Bănie.
Programul meciurilor desfășurate în Sala Polivalentă din Craiova este următorul:
Voleibaliștii asteaptă publicul spectator în număr cât mai mare în cele 2 zile de competiție și promit un regal voleibalistic.
Dar să ne amintim de sezonul regulat și cum au ajuns oltenii lideri.
Deși au început mai ezitant, cu o partidă de 5 seturi pe teren propriu în compania formației CS Dinamo București , de credeam că iar băieții ne vor face să ne bubuie inimile cum o făcuseră în sezonul trecut, iată că aceștia și-au dat treptat drumul la joc, fiecare etapă încheindu-se cu o victorie de tot dragul. A fost o reușită, urmată de a doua, și a treia…și a zecea, până la final acumulându-se 21 de victorii în cadrul a 22 de etape, singura dată când oltenii au călcat strâmb fiind pe terenul vicecampioanei ACS Volei Municipal Zalău atunci când au capitulat la capătul a 4 seturi. Dar nu este nimic, oltenii au trecut și peste acest eșec și au arătat că merită prima poziție din clasament.
Făcând bilanțul la sfârșitul celor 22 de etape SCM U Craiova a obținut 14 victorii de 3 puncte, ne-a dat emoții în 7 meciuri pe care le-a încheiat în setul decisiv, deci 2 puncte, și a pierdut un singur meci. A acumulat 56 de puncte ce i-a poziționat pe locul 1 la 2 puncte în fața urmăritorilor de la Zalău. Băieții conduși de Dănuț Pascu și Claudiu Mitru au câștigat 64 de seturi și au cedat 29 adversarilor, au înscris 1986 puncte în terenul advers și au încasat 1677.
La final putem spune că ne-au făcut mândri și sper că vom fi în număr cât mai mare la Polivalentă pentru ai încuraja. Băieții anul acesta ne pot face fericiți aducându-ne Cupa la Craiova! Hai Craiova, cu oltenii nu e de glumit.
martie 21, 2016 Posted by nanut.madalina | diverse, sport, volei	| craiova, cs stiinta explorari baia mare, Sala Polivalenta Craiova, scm u craiova, sport, volei, Volei masculin, Volei masculin Divizia A1 | Lasă un comentariu
Volei (M): SCM U Craiova a încheiat sezonul regulat cu victorie și primul loc în clasament
Final de sezon regulat în cadrul Diviziei A1 la volei masculin cu echipa SCM U Craiova lider incontestabil cu 21 de victorii în cadrul a 22 de etape.
Și cum unui lider îi stă bine să încheie sezonul cu o victorie așa s-a întâmplat și în cazul oltenilor care au încheiat etapa cu numărul 22 cu o reușită în minimum de seturi.
Craiova s-a impus pe teren propriu în fața ocupantei locului 8 în clasament, CSM București, scor final 3-0 (25-17,25-23,31-29), în cadrul unei partide în care echipa din Bănie a fost tot timpul în avantaj, singurul set încheiat cu puține emoții fiind ultimul atunci când bătălia s-a dus până la 31-29.
În urma acestui rezultat și a celorlalte înregistrate SCM U Craiova va întâlnii în cadrul Semifinalelor Diviziei A1 la volei masculin echipa CS Știința Explorări Baia Mare, formație ce a încheiat sezonul regulat pe poziția a 4-a a clasamentului.
Primele 2 partide din Play-Off vor avea loc pe terenul echipei mai bine clasate, în cazul de față primele meciuri vor avea loc la Craiova.
Dănuț Pascu: ”Astăzi ne-am îndeplinit obiectivul de a câștiga, de a lua 3 puncte. Este lucru pe care ni l-am propus de la început , dar pot zice că mi-aș fi dorit să câștigăm mai scurt, chiar dacă au fost 3 seturi nu aveam voie să ca în ultimul set să jucăm în prelugiri, în condițiile în care echipa adversă a făcut schimbări și a băgat și jucătorii mai tineri. Dar până la urmă este un rezultat care era de așteptat, ni l-am dorit, s-a întâmplat, obiectivul este îndeplinit, iar cu această victorie am terminat prima parte a campionatului pe locul 1. Trebuie să reținem treaba aceasta și să fim mândri de acest lucru, dar în același timp să fim realiști deoarece pentru noi adevăratul campionat de acum începe.”
Rezultatele înregistrate în cadrul etapei a 22-a au fost:
CS Unirea Dej – CS Arcada Galați 3-0(25-20,25-23,25-17)
CS ”U” Cluj – CSM Tomis Constanța 3-0(25-0,25-0,25-0)
AS Volei Club Caransebeș – CS Știința Explorări Baia Mare 3-0(28-26,25-19,25-23)
SCM U Craiova – CSM București 3-0925-17,25-23,31-29)
LMV Tricolorul Ploiești – CS Dinamo București 3-1(27-25,21-25,25-21,25-17)
ACS Volei Municipal Zalău – VCM LPS Piatra Neamț 3-0(25-23,25-22,25-12).
Clasamentul la finalul sezonului regulat arată în felul următor:
1. SCM U Craiova – 56 puncte
2. ACS Volei Municipal Zalău – 54 puncte
3. CS Arcada Galați – 47 punct
4. CS Știința Explorări Baia Mare – 45 puncte
5. AS Volei Club Caransebeș – 39 puncte
6. LMV Tricolorul Ploiești – 33 puncte
7. CS Unirea Dej – 27 puncte
8. CSM București – 23 puncte
9. CS ”U” Cluj – 20 puncte
10. VCM LPS Piatra Neamț – 20 puncte
11. CS Dinamo București – 17 puncte
12. CVM Tomis Constanța – retrasă din campionat.
martie 19, 2016 Posted by nanut.madalina | diverse, sport, volei	| craiova, csm bucuresti, scm u craiova, sport, volei, Volei masculin, Volei masculin Divizia A1 | Lasă un comentariu
Volei (M): SCM U Craiova vrea să încheie sezonul regulat cu victoria cu numărul 21
Sâmbătă 19 martie va avea loc ultima etapă a sezonului regulat în cadrul Diviziei A1 la volei masculin, ocazie ce va stabili clasamentul final înaintea rundelor de Play-Off și Play-Out.
În cadrul acestei ultime partide din sezonul regulat echipa de volei masculin SCM U Craiova va fi gazdă pentru CSM București în Sala Polivalentă din Craiova începând cu ora 18:00.
Cu un parcurs aproape perfect, au pierdut un singur meci pe terenul echipei din Zalău, voleibaliștii olteni așteaptă publicul alb-albastru în număr cât mai mare pentru ai susține și promit că vor face tot posibilul pentru a obține a 21-a victorie din acest sezon și în același timp poziția de lider la finalul celor 22 de etape disputate.
Adversara oltenilor CSM București se situează înaintea acestei partide pe poziția a 8-a unde au acumulat 23 de puncte.
Dănuț PASCU, antrenor S.C.M. Craiova:
“Până acum am avut un parcurs foarte bun în acest campionat, am pierdut un singur meci, în deplasare la Zalău. Sper să încheiem sezonul regulat tot cu o victorie, care este absolut necesară sâmbătă cu CSM București. Trebuie să fim foarte serioși, să tratăm meciul așa cum trebuie, să respectăm adversarul, să ne facem treaba cât mai bine, să facem un joc bun și să obținem trei puncte. Acest lucru ne-ar asigura poziționarea pe locul 1 în campionat, ceea ce ne-ar oferi un mic avantaj când va începe play-off-ul. În proporție de 90 la sută cred că vom evolua în play-off cu Baia Mare, formație pe care am învins-o în urmă cu trei zile. Acest lucru nu ne garantează calificarea mai departe. Trebuie să fim atenți și să tratăm jocurile cu seriozitate. Acest play-off este alcătuit din echipe apropiate valoric și se poate întâmpla orice.”
Bogdan ENE, jucător S.C.M. Craiova:
“Fiecare partidă trebuie să o luăm pas cu pas. Dacă în anii trecuți toți știam că nimeni nu se poate apropia de Tomis Constanța, acum lupta la titlu va fi foarte strânsă. Meciurile vor fi foarte spectaculoase pentru că sunt echipe egale valoric. Dacă vom câștiga sâmbătă vom încheia în forță un sezon foarte bun și vom avea alt moral în play-off.”
Mihai Mărieș, , jucător S.C.M. Craiova:
“Așteptăm suporterii la meci, pentru că în ultimele partide sala a fost aproape goală. Tocmai de aceea, vrem să le facem cadou câteva victorii și să ne calificăm în finala mare. Dacă sala va fi aproape plină, vom avea și altă încredere în partidele din play-off. Trebuie să abordăm cu încredere aceste meciuri din semifinale și sigur vor veni și suporterii alături de noi. Ne dorim să jucăm în semifinale cu echipa care va termina sezonul regulat pe locul 4.”
Se anunță un final încendiar atât în partea de sus a clasamentului unde primele 4 locuri încă se dispută, echipa din Zalău, ocupanta locului 2 aflându-se la doar 2 puncte în spatele Craiovei, în timp ce o victorie în cadrul ultimei etape pentru Explorări Baia Mare i-ar poziția pe locul 3, iar Arcada Galați, echipă ce a disputat ultima partidă din sezonul regulat și care în momentul actual ocupă poziția a treia ar pica pe locul 4.
Nici în partea inferioară lucrurile nu sunt încă cunoscute, CS U Cluj beneficiind în această ultimă etapă de 3 puncte datorită retragerii din campionat a echipei Tomis Constanța fapt ce îi va poziționa pe locul 10 la egalitate de puncte cu Piatra Neamț care va avea meci greu la Zalău, iar Dinamo București se vede nevoită să plece cu 3 puncte de pe terenul Tricolorului Ploiești pentru a nu ajunge pe ultima poziție a clasamentului.
În cadrul ultimei etape a sezonului regulat din Divizia A1 se vor desfășura următoarele partide:
AS Volei Club Caransebeș – CS Știința Explorări Baia Mare, sâmbătă 19.03.2016, ora 18:00
SCM U Craiova – CSM București, sâmbătă 19.03.2016, ora 18:00.
LMV Tricolorul Ploiești – CS Dinamo București, sâmbătă 19.03.2016, ora 18:00.
ACS Volei Municipal Zalău – VCM LPS Piatra Neamț, sâmbătă 19.03.2016, ora 18:00
Sursă: http://www.scmcraiova.ro
martie 17, 2016 Posted by nanut.madalina | diverse, sport, volei	| craiova, csm bucuresti, Sala Polivalenta Craiova, scm u craiova, sport, volei, Volei masculin, Volei masculin Divizia A1 | Lasă un comentariu
Volei (M): O nouă victorie pentru SCM U Craiova în cadrul etapei a 21-a
Echipa de volei masculin SCM U Craiova a obținut în această seară a 20-a victorie din cadrul Diviziei A1 după ce s-a impus la capătul a 5 seturi în cadrul etapei a 21-a pe terenul echipei din Baia Mare.
Scor final CS Știința Explorări Baia Mare – SCM U Craiova 2-3(21-25,21-25,25-14,25-20,12-15) și Craiova se distanțează la 2 puncte în fața echipei din Zalău cu o etapă înaintea finalului de sezon regulat.
După 2 seturi în care oltenii nu au avut probleme în a și le adjudeca pe fiecare la 21, în urma cărora deja obținuseră 1 punct în clasament, a urmat replica băimărenilor care pe fondul schimbărilor realizate în tabăra SCM-ului au reușit să ducă partida în decisiv. Finalul a fost unul strâns dar craiovenii nu au vrut să plece spre casă fără o nouă victorie.
În urma rezultatului obținut SCM U Craiova a acumulat 53 de puncte și sunt mari șanse ca în faza următoare a competiției să se întâlnească din nou cu Explorări Baia Mare care în momentul actual se situează pe poziția a patra a clasamentului cu 45 de puncte.
Pentru SCM U Craiova urmează partida din cadrul ultimei etape a sezonului regulat de pe teren propriu în compania formației CSM București. Partida va avea loc sâmbătă 19 martie 2016 în Sala Polivalentă din Craiova începând cu ora 18:00.
Pentru etapa a 22-a sunt programate următoarele partide:
CS Unirea Dej – CS Arcada Galați, miercuri 15.03.2016, ora 18:00
AS Volei Municipal Zalău – CS Știința Explorări Baia Mare, sâmbătă 19.03.2016, ora 18:00
SCM U Craiova – CSM București, sâmbătă 19.03.2016, ora 18:00
LMV tricolorul Ploiești – CS Dinamo București, sâmbătă 19.03.2016, ora 18:00
martie 14, 2016 Posted by nanut.madalina | diverse, sport, volei	| craiova, cs stiinta explorari baia mare, scm u craiova, sport, volei, Volei masculin, Volei masculin Divizia A1 | Lasă un comentariu
Volei (M): Baia Mare – Craiova, derby-ul etapei a XXI-a
Lupta în cadrul Diviziei A1 la volei masculin se acutizează pe final de sezon regulat, iar pentru primul loc al clasamentului se dă o mare bătălie între Craiova și Zalău, cele 2 echipe fiind la egalitate de puncte înaintea derby-ului etapei.
Astfel etapa a 21-a a Diviziei A1 la volei masculin se va încheia luni 14 martie atunci când SCM U Craiova va întâlni CS Știința Explorări Baia Mare într-o partidă ce va începe la ora 17:00 și va fi transmisă în direct la Digi Sport 2.
Craiova are șansa de a se detașa din nou de urmăritoarea de sub Meseș, dar oltenii vor trebui să depună o muncă enormă pentru a obține punctele puse în joc, Baia Mare fiind una dintre echipele care în sezonul 2015-2016 are pretenția la titlu după ce și-a asigurat un loc în careul de ași al Diviziei A1.
Înaintea partidei de luni echipa gazdă se situează pe poziția a 4-a a clasamentului cu 44 de puncte iar o victorie ar aduceo la egalitate cu ocupanta locului 3, CS Arcada Galați, care a acumulat 47 de puncte.
Rezultatele obținute în cadrul etapei a 21-a a Diviziei A1 la volei masculin au fost:
CVM Tomis Constanța – AS Volei Club Caransebeș 0-3(0-25,0-25,0-25)
VCM LPS Piatra Neamț – CS Unirea Dej 3-1(25-17,25-15,25-27,25-20)
CS Dinamo București – ACS Volei Municipal Zalău 0-3(26-28,19-25,17-25)
CSM București – Tricolorul LMV Ploiești 3-0(25-23,25-21,25-21)
CS ”U” Cluj – CS Arcada Galați 1-3(19-25,23-25,25-20,21-25).
martie 13, 2016 Posted by nanut.madalina | diverse, sport, volei	| craiova, cs stiinta explorari baia mare, scm u craiova, sport, volei, Volei masculin, Volei masculin Divizia A1 | Lasă un comentariu
Volei (M): Craiova își consolidează poziția de lider cu o victorie de 3 puncte
SCM U Craiova obține o nouă victorie în cadrul Diviziei A1 la volei masculin, oltenii reușind să se impună pe terenul echipei AS Volei Club Caransebeș in minimum de seturi
Scor final AS Volei Club Caransebeș – SCM U Craiova 0-3(21-25,23-25,15-25) și Craiova acumulează 51 de puncte în cadrul clasamentului sezonului regulat, la 3 puncte în fața urmăritorilor de la Zalău cu 2 etape înaintea startului în Play-Off.
Cu această nouă reușită SCM U Craiova ajunge la a 19-a victorie în cadrul competiției.
În cadrul etapei a 20-a s-au obținut următoarele rezultate:
CVM Tomis Constanța – Arcada Galați 0:3 (0:25, 0:25, 0:25)
Tricolorul LMV Ploiești – Știința Explorări Baia Mare 3:1 (25:19, 25:13, 22:25, 25:18)
Universitatea Cluj – VCM LPS Piatra Neamț 3:0 (25:22, 25:9, 25:20)
AS Volei Club Caransebeș – SCM U. Craiova 0:3 (21:25, 23:25, 15:25)
ACSVM Zalău – CSM București 3:0 (25:23, 25:20, 28:26)
Unirea Dej – Dinamo București 3:0 (25:22, 25:18, 25:17)
Clasamentul după primele 20 de etape se prezintă astfel:
1. SCM U Craiova – 51 puncte
2. ACS Volei Municipal Zalău – 48 puncte
3. CS Arcada Galați – 44 puncte
4. CS Știința Explorări Baia Mare – 44 puncte
5. AS Volei Club Caransebeș – 33 puncte
6. Tricolorul LMV Ploiești – 30 puncte
7. CS Unirea Dej – 24 puncte
8. CSM București – 20 puncte
9. CS Dinamo București – 17 puncte
10. CS U Cluj – 17 puncte
11. VCM LPS Piatra Neamț – 17 puncte
12. CVM Tomis Constanța – 15 – retrasă din campionat.
martie 9, 2016 Posted by nanut.madalina | diverse, sport, volei	| AS Volei Club Caransebes, craiova, SCM Craiova, scm u craiova, sport, volei, Volei masculin, Volei masculin Divizia A1 | Lasă un comentariu
aprilie 2016 (23)
martie 2016 (38)
septembrie 2015 (16)
septembrie 2014 (11)
octombrie 2013 (24)
martie 2013 (36)
decembrie 2012 (13)
ianuarie 2010 (22)
octombrie 2009 (20)
Blogul lui Efanutz
CRAIOVA PE NET
eRanca – La Ranca, In Format Electronic
Evidenta Studentilor..FEAA-Craiova
FAN U. CRAIOVA
fnemaam blog(tot eu;)
GIMLETLEON blog
J.Florin Photography
neinteles
PIRATII OLTENI
Ryiando's Vision
transport Anglia Romania
Alătură-te altor 122 de urmăritori
300.736 hits
madi (my twitter)
Eroare: Te rog asigură-te că contul Twitter este public.
Advertoriale arta ASIGURARI AVON bancuri baschet Blog Meet carti nemutitoare CIG CRAIOVA colectii Craiova craiova prin poze de ale mele De prin lume adunate Desenele mele diverse evenimente evenimente INNA facultate filme flori fotbal galerie foto gradina mea handbal important jocurile olimpice londra 2012 JOCURILE PARALIMPICE LONDRA 2012 LNB lumea prin poze muzica my handmade ORIFLAME pasiunile mele pisu meu poveste poze publicitate Retete romania mea romania prin poze scm craiova scoala sport stiati ca... Uncategorized UNGHIIbyINNA Universitatea Craiova urban culture volei
Primele 3 echipe la egalitate de puncte in Divizia A1 la volei feminin, Rezultate (Etapa a XVI-a), Clasament - Program Etapa a XVII-a
Sambata 15.02.2014. Regal sportiv in Sala Polivalenta din Craiova! Volei si Baschet!
Volei masculin: Romania - Brazilia, amicale de marca la Izvorani pentru juniorii romani
Minivolei (F): CSV Craiova a ajuns în cele mai bune 4 echipe din țară la minivolei feminin, rezultate Campionat Național
Am invadat lumea Xaarei Novack. Culoare, stil, pasiune
Nunta de vis la Hotel Golden Tulip Times
Volei (M):Sambata 23 ianuarie incepe returul Diviziei A1 la volei masculin
facebook.com/media/set/?s…
dinlumeculese
„Peste douăzeci de ani vei fi dezamăgit din cauza lucrurilor pe care nu le-ai făcut, nu din cauza celor pe care le-ai făcut.”
CrissStr
"Sport is not always about winning. Sometimes, it's simply about learning. And so is life"
yanabanana13
Aventuri in Lullabyland
Saghin Ioana
Unii oameni indiferent cat de batranii sunt niciodata nu isi pierd frumusestea. Au mutat-o din fetele in inimile lor – Martin Buxbaum
Semnalul Oltului, Râmnicului & Argesului
Saptamanal regional independent * Știri necenzurate din Olt, Vâlcea și Argeș * Grupul de presa VGtv Olt. Fondator Georgiana Leulescu Raicu- Lumea descoperită prin ochii noștri!
Protossy's Blog
“The human heart has hidden treasures, In secret kept, in silence sealed; The thoughts, the hopes, the dreams, the pleasures, Whose charms were broken if revealed.” - Charlotte Brontë
Ionut Vechiu
”Când îți dorești ceva cu adevărat, tot universul conspiră pentru îndeplinirea visului tău.”
Victorița
În zadar mi-ai dat aripi, dacă nu m-ai învățat să zbor!
Șapte Zaruri
Autor: Mihaela Mădălina Manda
Mi-am îngropat țipătul
Eternitatea nu e accesibila decat prin vietuirea clipei in mod absolut...

References: CSM 
 CSM 
 csm 
 CSM 
 CSM 
 CSM 
 CSM 
 csm 
 CSM 
 CSM 
 CSM 
 CSM 
 csm 
 CSM 
 CSM 

CSM 
 CSM 
 CSM